ঠাকুরগাঁও জেলা শহর থেকে ৪৫ কিলোমিটার দক্ষিন পশ্চিমে অবস্থিত রাউতনগর গ্রাম। জানা গেছে আজ থেকে শতবর্ষ পূর্ব থেকে সেখানে আদিবাসীদের নিবাস। তারা প্রায় সবাই সাঁওতাল বংশোদ্ভুত। পূর্বপুরুষরা অগ্নিপূজারী বা সূর্যদেব বা গাছগাছালির পূজা আর্চনা করে আসলেও এখন অধিকাংশই খৃষ্ট ধর্মানুসারি। গ্রামে ঢুকতেই নজরে আসবে একটি আদিবাসী স্কুল। তার পাশেই একটি মাটির লম্বা ঘরে গির্জা। তার পাশেই একটি বেসরকারি স্বেচ্ছাসেবী প্রতিষ্ঠানের কারিগরি প্রশিক্ষন কেন্দ্র। লক্ষী হেমরন, ইলিশাবেদ হাজদা, সুরমা মরমু সহ প্রায় অর্ধশত ছেলে মেয়ের সবাই কেউবা মোটর সাইকেল মেকানিক আবার কেউ সেচ পাম্প মেকানিক আবার কেউ কেউ দর্জি বিজ্ঞানের সব প্রশিক্ষন নিচ্ছেন। প্রশিক্ষকদের একজন শাবানা দেব শর্মা জানান, কারিগরি শিক্ষার পাশাপাশি তারা তারা খাতাকলমেও শিক্ষিত হচ্ছেন। সেখানকার ছাত্রী সোনিতা কিসকু, সোহাগিনি মার্ডী জানান, বাড়ির কর্তার পাশাপাশি তারা ইতিমধ্যেই রোজকার করতে শুরু করেছেন। এতে সংসারে সন-ান সহ অন্যান্যদের জন্য বেশ ভূমিকা রাখছেন।